ขอความร่วมมือกลุ่มวัยรุ่นปฏิบัติตามประกาศห้ามออกจากเคหะสถานในช่วงเวลา 22.00 น. - 04.00 น. ช่วยลดการแพร่ระบาดของโรคโควิด -19
ขอความร่วมมือกลุ่มวัยรุ่นปฏิบัติตามประกาศห้ามออกจากเคหะสถานในช่วงเวลา 22.00 น. - 04.00 น. ช่วยลดการแพร่ระบาดของโรคโควิด -19 นายเทวัญ ลิปตพัลลภ รัฐมนตรีประจำสำนักนายกรัฐมนตรี กล่าวว่า จากที่มีคำสั่งประกาศห้ามออกจากเคหะสถานในช่วงเวลา 22.00 น. - 04.00 น. เพื่อลดการแพร่ระบาดของโรคโควิด -19 ในช่วงที่ผ่านมานั้น ได้รับความร่วมมือจากประชาชนเป็นอย่างดี ร้านค้าต่างๆ มีการปรับตัวด้วยดี แต่ก็ยังมีประชาชนบางส่วน โดยเฉพาะกลุ่มวัยรุ่นที่ยังไม่ดำเนินการตาม ซึ่งหากฝ่าฝืนมีโทษทั้งจำทั้งปรับ จึงขอความร่วมมือให้ปฏิบัติตามคำสั่งดังกล่าว เช่นเดียวกับผู้สูงอายุที่ขอให้อยู่กับบ้านและหมั่นออกกำลังกาย ส่วนบุตรหลานหรือผู้ที่จะเข้ามาพบปะผู้สูงอายุขอให้ปฏิบัติตามมาตรการที่กระทรวงสาธารณสุขกำหนด โดยเฉพาะการเว้นระยะห่าง ล้างมือบ่อยๆ สวมหน้ากากอนามัยและกินร้อนช้อนกลาง